કેન્દ્રીય ગૃહસચિવ આર. ડી. પ્રધાને રાજીવ ગાંધીના કહેવાથી મધ્યપ્રદેશના મુખ્ય સચિવ બ્રહ્મપ્રકાશને ફોન કરી એન્ડરસનને મુક્ત કરી દિલ્હી મોકલવાનું ગોઠવ્યું હતું. કલેક્ટર મોતીસિંહ તથા એસ. પી. સ્વરાજપુરી પોતાની ગાડીમાં ગુન્હેગાર એન્ડરસનને મૂકવા ગયેલા. અર્જુનસિંહે એન્ડરસનને પ્લનેમાં બેસાડી વિદેશ ભગાડી મૂક્યા. રાજીવ ગાંધીના ભૂતપૂર્વ સેક્રેટરી પી.સી. એલેકઝાન્ડરે ઘટસ્ફોટ કર્યો હતો કે રાજીવ ગાંધીના આદેશથી એન્ડરસનને મુક્ત કરાયા હતા. જ્યારે તે વખતના ગૃહસચિવ કે. એસ. શર્માએ પણ કહ્યું હતું કે એન્ડરસનને છોડવાનો હુકમ અર્જુનસિંહે જ આપ્યો હતો. અલબત્ત આઠમી ડિસેમ્બરના ઈઈંઅ રિપોર્ટમાં રાજીવ ગાંધીની સૂચનાથી જ એન્ડરસન છૂટ્યા છે તેવી નોંધ થઈ છે. આ કોર્પોરેટ ટેરરિસ્ટને અર્જુનસિંહ અને રાજીવ ગાંધીએ પ્લેનમાં ભગાડી મૂક્યો. પંદર હજાર ભારતીયોની હત્યાના દોષિતને દેશના સી.એમ. અને પી.એમ. પોતાના સહિયારા પ્રયત્નોથી દેશબહાર સલામત રીતે ભગાડી મૂકે તેની તીખી અને તટસ્થ આલોચના શું આ દેશના બૌદ્ધિકો, કર્મશીલો, સેક્યુલારિસ્ટો અને મીડિયાકર્મીઓએ કરી હતી ખરી ? આ પાપ પર ઢાંકપીછોડો કરવા પાછળ કયા ઇરાદા હતા ?